ᱭᱟᱦᱭᱟ ᱠᱷᱟᱱ

ᱡᱮᱱᱮᱨᱟᱞ ᱟᱜᱟ ᱢᱩᱦᱚᱢᱚᱫᱽ ᱭᱟᱦᱭᱟ ᱠᱷᱟᱱ ᱠᱤᱡᱤᱞᱵᱚᱥ (آغا محمد یحیی خان‎, ᱡᱟᱱᱟᱢ: ᱔ ᱯᱷᱮᱵᱽᱨᱩᱣᱟᱨᱤ ᱑᱙᱑᱔, ᱜᱩᱨ ᱺ ᱑᱐ ᱚᱜᱚᱥᱴ ᱑᱙᱖᱐) ᱯᱟᱠᱤᱥᱛᱟᱱ ᱨᱤᱱᱤᱡ ᱥᱚᱭᱱᱤᱠ ᱰᱤᱠᱴᱟᱴᱚᱨ ᱟᱨ ᱛᱮᱥᱟᱨ ᱫᱤᱥᱚᱢ ᱜᱚᱢᱠᱮᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱥᱟᱥᱚᱱ ᱫᱚ ᱥᱟᱞ ᱑᱙᱔᱙ ᱨᱮ ᱮᱛᱚᱦᱚᱵ ᱞᱮᱱᱟ ᱟᱨ ᱰᱮᱥᱮᱢᱵᱚᱨ ᱑᱙᱗᱑ ᱥᱟᱞᱮ ᱨᱮ ᱵᱷᱟᱨᱚᱛ ᱯᱟᱠᱤᱥᱛᱟᱱ ᱨᱮᱱᱟᱜ ᱫᱚᱨᱢᱭᱟᱱ ᱞᱟᱹᱰᱷᱟᱹᱭ ᱦᱩᱭ ᱮᱱ ᱵᱟᱝᱞᱟᱫᱮᱥ ᱞᱟᱹᱰᱷᱟᱹᱭ ᱛᱟᱭᱚᱢ ᱢᱩᱪᱟᱹᱫ ᱮᱱᱟ ᱾  ᱩᱱᱤ ᱫᱚ ᱟᱭᱩᱵᱽ ᱠᱷᱟᱱ ᱟᱜ ᱥᱟᱥᱚᱱ ᱠᱷᱚᱱ ᱨᱤᱡᱟᱭᱤᱱᱮᱥᱚᱱ ᱦᱟᱛᱟᱣ ᱠᱟᱛᱮ ᱯᱟᱠᱤᱥᱛᱟᱱ ᱨᱤᱱᱤᱡ ᱢᱩᱠᱷᱟᱭᱟᱹ ᱥᱟᱥᱚᱱᱤᱭᱟᱹᱭ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱟᱨ ᱤᱱᱟᱹ ᱛᱟᱭᱚᱢ ᱡᱩᱞᱯᱷᱤᱠᱟᱨ ᱚᱞᱤ ᱵᱷᱳᱴᱚ ᱫᱚ ᱥᱟᱥᱚᱱ ᱨᱮᱱᱟᱜ ᱟᱺᱜᱤᱵᱷᱟᱨ ᱮ ᱥᱟᱸᱵᱽᱲᱟᱣ ᱠᱮᱫ-ᱟ ᱾ ᱯᱩᱨᱩᱵᱽ ᱯᱟᱠᱤᱥᱛᱟᱱ ᱨᱤᱱ ᱵᱟᱝᱜᱟᱞᱤ ᱜᱩᱴ ᱨᱮ ᱦᱩᱞᱥᱟᱹᱭ ᱨᱮᱱᱟᱜ ᱵᱷᱟᱵᱽᱱᱟ ᱢᱩᱪᱟᱹᱫᱽ ᱨᱮᱱᱟᱜ ᱨᱤᱠᱟᱹ ᱨᱮ ᱩᱱᱤ ᱫᱚ ᱟᱨ ᱦᱚᱸ ᱠᱚ ᱠᱩᱪᱞᱟᱹᱣ ᱠᱮᱫᱮᱭᱟ ᱟᱨ ᱦᱚᱸ ᱥᱤᱧᱚᱛᱤᱭᱟᱹ ᱠᱚᱣᱟᱜ ᱜᱚᱲᱚ ᱥᱚᱦᱚᱫ ᱛᱮ ᱵᱟᱝᱞᱟᱫᱮᱥ ᱨᱟᱹᱯᱩᱫ ᱠᱟᱛᱮ ᱵᱷᱮᱜᱟᱨᱚᱜ ᱯᱟᱹᱪᱷᱞᱟᱹ ᱨᱮᱱᱟᱜ ᱮᱛᱮᱫ ᱫᱚ ᱟᱹᱰᱤ ᱵᱮᱲᱟᱨᱮ ᱭᱟᱦᱭᱟ ᱠᱷᱟᱱ ᱟᱜ ᱨᱤᱛ ᱟᱺᱜᱤᱵᱷᱟᱨ ᱢᱮᱱᱛᱮ ᱠᱚ ᱢᱟᱱᱟᱣ ᱵᱟᱛᱟᱣᱟ ᱾ 

 ᱜᱤᱫᱽᱨᱟᱹ ᱚᱠᱛᱚ 

ᱟᱜᱷᱟ ᱢᱩᱦᱚᱢᱚᱫᱽ ᱭᱟᱦᱭᱟ ᱠᱷᱟᱱ ᱟᱜ ᱡᱟᱱᱟᱢ ᱫᱚ ᱪᱟᱠᱵᱟᱞ, ᱯᱚᱧᱡᱟᱵᱽ, ᱵᱽᱨᱤᱴᱤᱥ ᱵᱷᱟᱨᱚᱛᱤᱭᱟᱹ ᱥᱟᱢᱨᱟᱡᱽ  ᱨᱮ ᱔ ᱯᱷᱮᱵᱽᱨᱩᱣᱟᱨᱤ ᱑᱙᱑᱗ ᱫᱚ ᱨᱩᱥᱤᱭᱟᱱ ᱛᱚᱦᱚᱨ ᱦᱚᱛᱮᱛᱮ ᱚᱞ ᱮᱱ ᱥᱟᱹᱠᱷᱭᱟᱹᱛ ᱞᱮᱠᱟᱛᱮ ᱦᱩᱭ ᱞᱮᱱ ᱛᱟᱦᱮᱸ ᱠᱟᱱᱟ ᱾ Democracy, security, and development in India. By Raju G. C. Thomas. ᱟᱡ ᱟᱨ ᱟᱡ ᱨᱤᱱ ᱜᱷᱟᱨᱚᱸᱡᱤᱭᱟᱹ ᱠᱚᱫᱚ ᱯᱚᱧᱡᱟᱵᱽ ᱨᱤᱱ ᱢᱩᱲ ᱵᱚᱥᱠᱚᱫᱤᱭᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ 

ᱥᱤᱧᱚᱛᱤᱭᱟᱹ ᱚᱱᱮᱞᱤᱭᱟᱹ ᱫᱤᱵᱟᱱ ᱵᱚᱨᱤᱱᱫᱽᱨᱚᱱᱟᱛᱷ ᱟᱜ ᱯᱤᱛᱚᱵ ᱯᱨᱟᱭᱵᱷᱮᱴ ᱞᱟᱭᱤᱯᱷ ᱳᱯᱷ ᱭᱟᱦᱭᱟ ᱠᱷᱟᱱ (᱑᱙᱗᱔ ᱥᱟᱞᱮᱨᱮ ᱯᱟᱨᱥᱟᱞ ᱟᱠᱟᱱᱟᱜ) ᱞᱮᱠᱟᱛᱮ ᱭᱟᱦᱭᱟ ᱟᱡ ᱵᱟᱵᱟ ᱫᱚ ᱯᱚᱧᱡᱟᱵᱽ ᱴᱚᱴᱷᱟ ᱨᱮ ᱥᱤᱧᱚᱛᱤᱭᱟᱹ ᱯᱩᱞᱤᱥ ᱨᱮᱭ ᱠᱟᱹᱢᱤ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱢᱤᱫ ᱦᱮᱰ ᱠᱚᱸᱥᱴᱮᱵᱚᱞ ᱞᱮᱠᱟᱛᱮᱭ ᱥᱮᱞᱮᱫ ᱞᱮᱱᱟ ᱟᱨ ᱰᱮᱯᱭᱩᱴᱤ ᱥᱩᱯᱚᱨᱤᱱᱴᱮᱱᱰᱮᱸᱴ ᱞᱮᱠᱟᱛᱮ ᱠᱟᱹᱢᱤ ᱠᱷᱚᱱ ᱮ ᱡᱤᱨᱟᱹᱣ ᱮᱱᱟ ᱾ ᱭᱟᱦᱭᱟ ᱫᱚ ᱠᱳᱞ ᱵᱽᱨᱟᱣᱩᱱ ᱠᱮᱸᱢᱵᱽᱨᱤᱡᱽ ᱵᱤᱨᱫᱟᱹᱜᱟᱲ ᱰᱮᱦᱨᱟᱰᱩᱱ ᱨᱮᱭ ᱯᱟᱲᱦᱟᱣ ᱞᱮᱱ ᱛᱟᱦᱮᱸᱫ ᱟᱨ ᱛᱟᱭᱚᱢ ᱛᱮ ᱯᱚᱧᱡᱟᱵᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱷᱤᱥᱮᱞᱮᱫ ᱮ ᱦᱟᱛᱟᱣ ᱠᱮᱫ-ᱟ ᱡᱟᱦᱟᱸ ᱠᱷᱚᱱ ᱫᱚ ᱥᱚᱱᱮᱨ ᱮ ᱥᱟᱹᱛ ᱞᱮᱫ-ᱟ ᱾

 ᱜᱩᱨ 

ᱭᱟᱦᱭᱟ ᱑᱙᱗᱙ ᱫᱷᱟᱹᱵᱤᱡ ᱚᱲᱟᱜ ᱨᱮᱱᱟᱜ ᱟᱨᱮᱥᱴ ᱚᱰᱚᱨ ᱞᱮᱠᱟᱛᱮᱭ ᱛᱟᱦᱮᱸ ᱮᱱᱟ ᱛᱤᱱ ᱡᱚᱦᱚᱜ ᱩᱱᱤ ᱢᱟᱨᱥᱚᱞ ᱞᱳ ᱮᱰᱢᱤᱱᱤᱥᱴᱨᱮᱴᱚᱨ ᱡᱮᱱᱮᱨᱟᱞ ᱯᱷᱚᱡᱚᱞ ᱦᱚᱠ ᱫᱚ ᱦᱟᱹᱲᱤ ᱠᱷᱚᱱ ᱠᱚ ᱟᱲᱟᱜ ᱠᱟᱫᱮ ᱛᱟᱦᱮᱸᱫ ᱾ ᱩᱱᱤ ᱫᱚ ᱫᱤᱥᱩᱣᱟᱹ ᱠᱟᱹᱢᱤᱦᱚᱨᱟ ᱠᱷᱚᱱ ᱫᱚ ᱥᱟᱺᱜᱤᱧ ᱨᱮᱭ ᱛᱟᱦᱮᱸ ᱮᱱᱟ ᱟᱨ ᱑᱐ ᱚᱜᱚᱥᱴ ᱑᱙᱘᱐ ᱨᱮ ᱨᱟᱣᱞᱯᱤᱸᱰᱤ, ᱯᱚᱧᱡᱟᱵᱽ, ᱯᱟᱠᱤᱥᱛᱟᱱ ᱨᱮ ᱩᱱᱤᱭᱟᱜ ᱡᱤᱣᱤᱵᱟᱹᱛᱤ ᱫᱚ ᱤᱬᱤᱡ ᱞᱮᱱᱟ ᱾

 ᱥᱟᱹᱠᱷᱭᱟᱹᱛ